ללכת בזמן – היסטוריה, אמנות, אמונות, אגדות, טבע ומסורות – בחבל לציו הקסום, בו ישנם אתרים בעלי ערך היסטורי וגם הרבה יופי. עיירות קטנות וציוריות; שהזמן עצר בהן מלכת, דרכים נופיות קסומות ומסתוריות, ארמונות, וילות, גנים מרהיבים, חופי ים, אגמים ונהרות.
הבוקר נמריא לרומא. אחרי נחיתה ניסע צפונה לעיירה ,Cerveteri אחד מן המרכזים החשובים של האטרוסקים, שפיתחו תרבות עירונית משגשגת. נבקר במוזיאון האטרוסקי ובנקרופוליס, המרשים ביותר מסוגו בכל אגן הים התיכון. הגעה לבית המלון למנוחה והתרעננות. את שעות אחר הצהריים נקדיש לעיר המוקפת חומה ,Viterbo נבקר ב Palazzo dei Papi, הארמון של האפיפיורים עם המרפסת היפה והמקושטת. חזרה למלון וארוחת ערב.
את היום נתחיל בעיירה Caprarola בה נבקר בפלאצו פארנזה, ביתה של משפחת אצולה עשירה, שבילתה כאן בימי הקיץ החמים ועד היום המבנה העצום חולש על העיירה כולה. אחרי ביקרנו בארמון המרשים, נמשיך לביקור בגן של ,Villa Lante אחת מן הדוגמאות הנפלאות של עיצוב גנים ברנסנס האיטלקי. משם נמשיך לעיירה Bomarzo הצופה על עמק הטיבר, בה נבקר בפארק המפלצות, שנבנה כדי לתת מרגוע ללבו הדואב של פרנצ’סקו אורסיני, במות עליו אשתו ג’וליה פארנזה. חזרה למלון וארוחת ערב.
בשעות הבוקר ניסע לאורבייטו השוכנת בחבל אומבריה, אשר הייתה מרכז אטרוסקי חשוב בעבר ונבנתה על צוק מטוף געשי. נתחיל בביקור בקתדרלה המדהימה של העיר נראה את יופיה המושלם של החזית הגותית, שבוניה עשו שימוש בפסלים, עבודת גילוף באבן ובפסיפס לוחות שיש צבעוניים.
נבקר בקתדרלה ובקפלה סן בריציו המיוחדת, אותה עיטרו פרא אנג’ליקו ולוקה סניורלי.
נמשיך ונבקר במוזיאון האטרוסקי ובו אוסף נרחב של פריטים ארכיאולוגיים שנמצאו באורבייטו ובסביבתה. בתום הביקור זמן פנוי לטייל במרכזה העתיק והמיוחד של העיר.
נמשיך לעיירה Civita di Bagnoregio, “התכשיט שעל הגבעה”. נטפס למעלה לעיירה המתנשאת מעל עמק הטיבר הפראי ומוקפת סלעים עצומים. עיירה שננטשה, שוחזרה וכעת מתגוררים בה כמה עשרות אנשים. נטייל בסמטאות באווירת ימי הביניים, בין מבנים ציוריים, שחלקם הפכו למסעדות רומנטיות וחנויות המוכרות תוצרת מקומית. חזרה למלון וארוחת ערב.
בשעות הבוקר ניסע בדרך מרהיבה העולה מעלה, לביקור במנזרים הסמוכים לעיירה Subiaco. מנזר Monastero di San Benedetto, על שמו של בנדיקטוס, מייסד הנזירות המערבית, שפרש לכאן, בגלל המתירנות של החברה הרומית והתגורר במערה מעל הערוץ העמוק, ובמנזר המרשים, על שמה של סכולסטיקה, אחותו התאומה, Monastero di Santa Scolastica. בשעות הצהריים נטייל בעיירה קטנה וציורית Fiuggi, עיירת נופש ומרפא, ממנה נשלחו בקבוקים של מיי פיוג’י למלכי אירופה. משם ניסע לאחת מן העיירות אותן על פי האגדה, ייסד סאטורן, ,Anagni בה נבקר בדואומו הרומאנסקי היפיפה, שנבנה על שרידי האקרופוליס. ארוחת ערב וחזרה למלון.
בשעות הבוקר נעזוב את מלוננו וניסע ל Castro dei Volsci כדי לראות אנדרטה מרגשת Il monumento alla Mamma Ciociara, המייצגת אירוע טרגי, שהיווה השראה ליצירת הסרט “שתי נשים”, שזיכה את סופיה לורן באוסקר, ועומד בסתירה לנוף האלוהי הנשקף ממנה. בשעות הצהריים נגיע ל Gaeta, עיירת קייט היושבת על לשון היבשה הדרומית של מפרץ גאטה למרגלות מונטה אורלנדו. נמשיך צפונה לאורך רצועת החוף של הים הטירני ונבקר בעיירה ,Sperlonga במערה ציורית, הסמוכה לחוף הים, בה נהג להתבודד הקיסר טיבריוס. בערב העברה לשדה התעופה ברומא לטיסה חזרה ארצה.
• טיסה לרומא וחזרה, מיסי נמל ובטחון.
• סיורים מודרכים ….